તાલુકાના ડોળાસા નજીક આવેલા ફૂલકા ગામની માધ્યમિક શાળામાં ધોરણ 9 અને ધોરણ 10માં 245 વિદ્યાર્થીઓ અભ્યાસ કરી રહ્યા છે પણ માધ્યમિક શાળામાં બે જ શિક્ષકો હોવાથી વિદ્યાર્થીઓને ભારે મુશ્કેલી પડી રહી છે. આ બંને શિક્ષકો ગુજરાતી-સંસ્કૃત અને સમાજવિદ્યાના વિષયો ભણાવે છે તેમ આ શાળાના વિદ્યાર્થીઓએ જણાવ્યું હતું. આ શાળામાં ગણિત, વિજ્ઞાન અને અંગ્રેજી જેવા મહત્ત્વના વિષયો ભણાવાતા જ નથી. ત્યારે આ શાળાના 245 વિદ્યાર્થીઓના ભાવિ સામે પ્રશ્ર્નાર્થ ઊભો થયો છે.